Утре температурите ще достигнат 28°
Автор: Екип Varna24.bg 17:06 / 10.04.2018 Коментари (0) 1039
През нощта ще има разкъсана средна и висока облачност. Почти тихо, с минимални температури между 7° и 12°. Утре ще преобладава слънчево време с временни увеличения на облачността, по-значителни над Източна България. В следобедните часове над планинските райони в западната половина от страната ще се развива купеста и купесто-дъждовна облачност и на отделни места ще превали и прегърми. Ще духа слаб юг-югоизточен вятър. Топло, с максимални температури между 23° и 28°, по-хладно по Черноморието.
Над планините ще преобладава слънчево време, с временни увеличения на облачността. В следобедните часове над масивите в западната половина на страната ще се развива купеста и купесто-дъждовна облачност и на отделни места ще превали и прегърми. Ще духа слаб до умерен юг-югозападен вятър. Максималната температура на височина 1200 метра ще около 17°, на 2000 метра – около 9°.
Над Черноморието ще има разкъсана облачност, след обяд намаляваща на места до предимно слънчево. Ще духа слаб югоизточен вятър. Максималните температури ще са 13°-15°. Температурата на морската вода е 10-12°. Вълнението на морето ще бъде около 2 бала.
На 11.04.2018 слънцето ще изгрее в 06:52 часа и ще залезе в 20:04 часа. Продължителност на деня 13:12 часа.
Новини от днес [51] Новини от вчера [30]